ຜູ້ຄົນພາກັນສະເຫລີມສະຫລອງ ວັນປີໃໝ່ຈັນທະຄະຕິ ໃນເອເຊຍແລະທົ່ວໂລກ (ເບິ່ງສະໄລດ໌ກັບວີດີໂອ)
ຄາດວ່າ ຈະມີຄົນເກີດລູກຫລາຍຂຶ້ນ ໃນຂົງເຂດເອເຊຍ ໃນປີໃໝ່ຈີນປີນີ້ ຊຶ່ງເປັນປີມະໂລງ ອັນເປັນສັນຍາ​ລັກ​ແຫ່ງ​ຄວາມ​ຈົ່ງ​ຮັກ​ພັກດີ ​ແລະ​​ໂຊກລາບ.
ບັນດາຜູ້ຄົນກໍາລັງພາກັນສະເຫລີມສະຫລອງຕ້ອນຮັບປີໃໝ່ຈັນທະຄະຕິ ໂດຍການຈູດ ໝາກກະໂພກຢູ່ໃນຂົງເຂດເອເຊຍ ແລະທົ່ວໂລກ ວັນຈັນມື້ນີ້ ແມ່ນຂີດໝາຍວັນຂຶ້ນປີໃໝ່ຈີນ ຊຶ່ງໄດ້ໝູນວຽນມາຄົບຮອບ 12 ປີຂອງປະຕິທິນຈັນທະຄະຕິຂອງຈີນ ຊຶ່ງເປັນປີມະໂລງ ຫລືງູໃຫຍ່ ຄວາມລຶກລັບແລະອໍານາດຂອງງູໃຫຍ່ ແມ່ນສັນຍາລັກແຫ່ງຄວາມຈົ່ງຮັກພັກດີ ແລະໂຊກລາບ ແລະສໍາລັບຜູ້ທີ່ເຫລື້ອມໄສແລ້ວ ເຊື່ອວ່າ ປີນີ້ແລະຜູ້ທີ່ເກີດໃນປີນີ້ ຈະພຽບພ້ອມໄປດ້ວຍຄຸນລັກສະນະດັ່ງກ່າວ ໃນສານປີໃໝ່ນັ້ນ ນາຍົກລັດຖະມົນຕີສິງກະໂປ ທ່ານ Hsien Loong ກ່າວວ່າ ທ່ານມີ ຄວາມຫວັງຢ່າງແຮງກ້າວ່າ ສັນຍາລັກອັນເປັນສິລິມົງຄຸນດັ່ງກ່າວນີ້ ຈະຊຸກຍູ້ໃຫ້ບັນດາ ເພື່ອນຮ່ວມຊາດຂອງທ່ານພາກັນເອົາ ລູກຫລາຍຂຶ້ນ ສິງກະໂປກໍາລັງປະສົບກັບສະຖິຕິ ການເກີດທີີ່ຕໍ່າທີ່ສຸດ ແລະຈໍານວນປະຊາກອນລຸດລົງ ແຕ່ວ່າສິງກະໂປໄດ້ພົບເຫັນວ່າ ມີການເກີດຫລາຍຂຶ້ນໃນປີມະໂລງທີ່ຜ່ານໆມາ ປະເທດເອເຊຍອື່ນໆຫລາຍໆປະເທດ ກໍຄາດວ່າຈະມີການເກີດສູງຂຶ້ນໃນປີຈະມານີ້ເຊ່ນ ກັນຈາກບັນດາພໍ່ແມ່ທີ່ສະແຫວງຫາປະໂຫຍດຈາກຄວາມຮັ່ງມີ ໂຊກລາບ ແລະຄວາມກ້າ ຫານ ທີ່ກ່າວກັນວ່າ ຈະໄດ້ມາຈາກເດັກນ້ອຍທີ່ເກີດໃນປີມະໂລງນັ້ນ